Այս մասին գրում է Aravot.am-ը: Նա պատմել է, որ ինքը ծննդաբերել է 01․10․2018 թվականին Մասիսի ծննդատանը, երեխաներին ունեցել է կեսարյան հատումով, ու քանի որ հետծննդաբերական շրջանում իրեն այնքան էլ լավ չի զգացել, բացի այդ սոցիալապես ծայրահեղ պայմաններում է բնակվում, որոշել է երեխաներին տանել մանկատուն։ Ի դեպ, նրա տուն այցելած ոստիկանները ևս պատմում են, որ կինը փոքրիկ, հարմարություններից բացարձակապես զուրկ տեղանքում է բնակվում։ Նա ապրում է միայնակ։ Կինը փոխանցել է, որ երեխաներին ունեցել է իր ընկերոջից, սակայն ընկերոջը տվյալները չի հայտնել, միայն ասել է, որ նա Մասիս քաղաքից չէ։ Իսկ թե ինչու է Գյումրի բերել երեխաներին, Մ․Մ-ն ասել է, որ ուզում էր հնարավորինս հեռու լինի իր բնակավայրից, որպեսզի չխայտառակվի։